
Uznesenie Okresný súd Stará Ľubovňa v rodinnoprávnej veci starostlivosti súdu o maloleté dieťa: A. B., nar. XX.XX.XXXX, trvale bytom C. D. XXX, t.č. E. D. XX, XXX XX B., zastúpené: 1/ kolíznym opatrovníkom: Úrad práce, sociálnych vecí a rodiny Stará Ľubovňa, Farbiarska 57, 064 01 Stará Ľubovňa, 2/ poručníkom: C. F., nar. XX.XX.XXXX, trvale bytom E. D. XXX, XXX XX B., dieťa rodičov, otec: neuvedený, matka: G. B., nar. XX.XX.XXXX, trvale bytom C. D. XXX, pozbavená výkonu rodičovských práv a povinností, za účastí osôb, ktorým bolo dieťa zverené do predosvojiteľskej starostlivosti: 1/ H. F., nar. XX.XX.XXXX, trvale bytom E. D. XX, XXX XX B., 2/ C. F., nar. XX.XX.XXXX, trvale bytom E. D. XXX, XXX XX B., t.č. bytom E. D. XX, XXX XX B. v konaní začatom z úradnej povinnosti o zrušenie neodkladného opatrenia, takto rozhodol: I. Súd r u š í neodkladné opatrenie nariadené Okresným súdom Prešov pod sp. zn. 27P/28/2024 zo dňa 30.01.2024, ktoré nadobudlo právoplatnosť dňa 21.02.2024. II. Žiaden z účastníkov n e m á n á r o k na náhradu trov konania. odôvodnenie: 1. Uznesením sp. zn. 2P/126/2025 zo dňa 17.032025 súd začal konanie z úradnej povinnosti o zrušenie neodkladného opatrenia vydaného Okresným súdom Prešov pod sp. zn. 27P/28/2024 zo dňa 30.01.2024, ktoré nadobudlo právoplatnosť dňa 21.02.2024, ktorým bolo nariadené odovzdať mal. dieťa, meno neurčené B., nar. XX.XX.XXXX do starostlivosti žiadateľov H. F. a C. F.. 2. Uznesením sp. zn. 2P/47/2025 zo dňa 19.03.2025 súd ustanovil mal. dieťaťu kolízneho opatrovníka Úrad práce sociálnych vecí a rodiny v Starej Ľubovni. 3. Z pripojeného súdneho spisu sp. zn. 2P/126/2024 týkajúceho sa starostlivosti súdu o mal. A. B. vyplýva, že dňa XX.XX.XXXX sa narodilo mal. dieťa ženského pohlavia, meno neurčené, ktoré je zapísané v knihe narodení matričného úradu Prešov, vo zväzku XXX, ročník XXXX, na strane XX, pod poradovým číslom XXXX. Matka sa mal. dieťaťa dňa 09.01.2024 vzdala a súhlasila s osvojením dieťaťa bez vzťahu k určitým osvojiteľom. Otec v rodnom liste zapísaný nie je. Na základe neodkladného opatrenia Okresného súdu Prešov sp. zn. 27P/28/2024 zo dňa 30.01.2024 bolo dieťa odovzdané do dočasnej starostlivosti žiadateľov. Rozsudkom Okresného súdu Prešov sp. zn. 27P/14/2024 zo dňa 21.02.2024 bolo maloletej určené meno „A.“. Rozsudkom Okresného súdu Prešov sp. zn. 27P/32/2024 zo dňa 17.04.2024 bolo vyslovené, že mal. dieťa je osvojiteľné. Uznesením Okresného súdu Prešov sp. zn. 27P/60/2024 bolo mal. dieťa zverené do predosvojiteľskej starostlivosti manželov C. F. a H. F., uznesenie nadobudlo právoplatnosť dňa 13.05.2025. Rozsudkom Okresného súdu Stará Ľubovňa sp. zn. 2P/88/2024 bola matka G. B. pozbavená výkonu rodičovských práv a povinnosti vo vzťahu k mal. A.. Rozsudkom Okresného súdu Stará Ľubovňa sp. zn. 2P/126/2024 zo dňa 06.02.2025 bol maloletému dieťaťu ustanovený poručník v osobe C. F., rozsudok nadobudol právoplatnosť dňa 06.03.2025.
4. Podľa § 363 zákona č. 161/2015 Z.z. Civilný mimosporový poriadok (ďalej len C.m.p.) súd môže aj bez návrhu zrušiť nariadené neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 5. Podľa § 367 ods. 7 C.m.p. súd zruší neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 6. Podľa § 367 ods. 8 C.m.p. o návrhu na zrušenie neodkladného opatrenia rozhodne súd do desiatich dní od jeho doručenia. 7.Na základe vyššie uvedené skutočnosti má súd za to, že v danom prípade už pominuli dôvody, pre ktoré bolo nariadené neodkladné opatrenie – odovzdanie maloletého dieťaťa do starostlivosti manželov C. a H. F.. Právoplatným meritórnym rozhodnutím – uznesením Okresného súdu Prešov č.k. 27P/60/2024-37 zo dňa 17.04.2024, ktoré nadobudlo právoplatnosť 13.05.2024 bolo maloleté dieťa zverené do predosvojiteľskej starostlivosti manželov F.. Následne rozsudkom tunajšieho súdu č.k. 2P/126/2024-32 zo dňa 06.02.2025, ktorý nadobudol právoplatnosť dňa 06.03.2025 bol maloletému dieťaťu ustanovený poručník. Z uvedených dôvodov súd neodkladné opatrenie zrušil, tak ako je to uvedené vo výrokovej časti tohto uznesenia. 8. O trovách konania súd rozhodol v súlade s ustanovením § 52 C.m.p. podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu je prípustné odvolanie, ktoré sa podáva do 15 dní od doručenia uznesenia na súde, proti rozhodnutiu ktorého smeruje. V odvolaní sa má popri všeobecných náležitostiach (§127 C.s.p.) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

